Helene Rønningen

**Helene Rønningen** (født 1998) er en norsk friidrettsutøver som konkurrerer i sprintløp. Hun har flere NM-gull innendørs og utendørs, og vant 60 og 200 meter under Nordisk mesterskap i friidrett innendørs 2017 og Nordisk mesterskap i friidrett innendørs 2018. 

Hun var tidlig et talent, og løp 60 meter på 7,98 sekunder da hun var 11 år gammel. Hun kom på andreplass på 80 meter og tredjeplass på 200 meter i 13-årsklassen under Världsungdomsspelen 2011, og vant 100 meter i 14-årsklassen i 2012.

## Idrettskarriere
### 2013
Rønningen deltok i NM i friidrett innendørs 2013, der hun kom på femteplass på 60 meter og sjuendeplass på 200 meter. I Ungdomsmesterskapet i friidrett innendørs 2013 vant hun 60 og 100 meter i 15-årsklassen. 

I NM i stafetter 2013 deltok hun på IL Tyrvings lag som fikk sølv på 4 x 100 meter stafett i seniorklassen. Hun deltok i U20-klassen i Junior-NM i friidrett 2013, og kom der på tredjeplass på 100 meter og fjerdeplass på 200 meter. I august deltok hun også i Nordisk juniormesterskap i friidrett 2013 i Esbo i Finland, og kom på sjetteplass på 100 meter. Hun deltok også på Norges stafettlag som fikk bronse på 4 x 100 meter stafett. Hun deltok også i NM i friidrett 2013, og kom der på sjetteplass på 100 meter. 

Hun vant 100 meter, 200 meter og lengdehopp under Ungdomsmesterskapet i friidrett 2013, og satte personlig rekord på 100 meter med 12,03 og på 200 meter med 24,87. 

### 2014
Rønningen deltok i NM i friidrett innendørs 2014, og kom der på sjetteplass på 60 meter, men nådde ikke finalen på 200 meter. IL Tyrving kom på andreplass på 4 x 200 meter stafett, med Rønningen på laget. I Ungdomsmesterskapet i friidrett innendørs 2014 vant hun 60 meter, 200 meter og lengdehopp i J16-klassen. 

Hun fikk gull på 4 x 100 meter i juniorklassen og bronse på 4 x 100 meter i seniorklassen under NM i stafetter 2014 i Grimstad. I den nasjonale konkurransen under Bislett Games kom hun på sjuendeplass på 200 meter, og hun vant 100 meter under Veidekkelekene og Tyrvinglekene. Hun ble tatt ut til å delta i Junior-VM i friidrett 2014, men tiden hennes på 12,16 var den 45. beste tiden i innledningsheatet på 100 meter, så hun gikk ikke videre til semifinalene. Hun vant 100 og 200 meter i U20-klassen under Junior-NM i friidrett 2014, og ble tatt ut til Nordisk juniormesterskap i friidrett 2014 i Kristiansand. Der fikk hun bronse på 200 meter og kom på fjerdeplass på 100 meter. Norge ble diskvalifisert på 4 x 100 meter stafett i dette mesterskapet.  

I NM i friidrett 2014 kom hun på fjerdeplass på 100 meter, 0,10 sekunder bak Isabelle Pedersen som tok bronsen, og hun fikk bronse på 1000 meter stafett. Hun vant 100 meter og lengdehopp under Ungdomsmesterskapet i friidrett 2014.

### 2015
Hun var skadet deler av 2015. Hun deltok i Florø Friidrettsfestival, der hun kom på fjerdeplass på 100 og 200 meter i seniorklassen, og i den nasjonale delen av Bislett Games kom hun på fjerdeplass på 100 meter og femteplass på 200 meter. I juli deltok hun i Ungdoms-VM i friidrett 2015. På 100 meter kom hun på sjuendeplass i sin semifinale, og fikk 18. beste tid totalt, og nådde ikke finalen. På 200 meter fikk hun 24. beste tid i innledningsheatet, og gikk ikke til semifinalen. 

I NM i friidrett 2015 i Haugesund fikk hun bronse på 100 meter, og hun kom på femteplass på 200 meter. Hun deltok i U20-klassen under Junior-NM i friidrett 2015, og fikk der gull på 100 meter og bronse på 200 meter. Hun fikk to gullmedaljer under Nordisk juniormesterskap i friidrett 2015; hun vant 100 meter individuelt, foran Ingvild Meinseth, og Norge vant også 4 x 100 meter stafett. Hun vant 100 meter, 200 meter og lengdehopp i J17-klassen under Ungdomsmesterskapet i friidrett 2015.  

### 2016
I Nordisk mesterskap i friidrett innendørs 2016 (senior) fikk hun bronse på 200 meter, og hun kom på sjetteplass på 100 meter. I Ungdomsmesterskapet i friidrett innendørs 2016 deltok hun i klassen J18/19, og vant der 60 meter og 200 meter, og kom på andreplass i lengdehopp. Hun deltok i NM i friidrett innendørs 2016, og satte der norsk rekord på 200 meter i innledningsheatet, med 23,63 sekunder, og vant også finalen. På 60 meter fikk hun sølv, bak Ezinne Okparaebo, og hun deltok også på IL Tyrvings stafettlag som vant 4 x 200 meter stafett, på ny norsk rekord. 

Utendørs deltok hun i NM i stafetter 2016 i mai, og fikk der gull på 4 x 100 meter stafett i juniorklassen og sølv på 4 x 100 meter stafett i seniorklassen. Hun vant 100 meter under Romerikslekene og 200 meter under Norwegian Grand Prix-stevnet på Hamar. I den nasjonale konkurransen under Bislett Games kom hun på sjuendeplass på 200 meter. U20-VM i friidrett 2016 ble arrangert i Bydgoszcz i Polen, og Rønningen ble slått ut i semifinalen på 100 meter, med 14. beste tid, og på 200 meter ble hun slått ut i innledningsheatet. Hun vant 200 meter under NM i friidrett 2016, og fikk sølv på 100 meter. Hun var også med å vinne bronsemedalje på 1000 meter stafett. Hun vant 100 meter i U20-klassen under Junior-NM i friidrett 2016. 

Hun vant 100 og 200 meter under Nordisk juniormesterskap i friidrett 2016 (Nordic U20 match), og Norge kom der på femteplass på 4 x 100 meter stafett. Hun vant også 100 og 200 meter og lengdehopp i klassen J18/19 under Ungdomsmesterskapet i friidrett 2016. 

### 2017
Hun deltok i flere innendørsstevner i januar 2017, og vant 60 meter i Quality Hotel Games og kom på andreplass i Örebro Indoor Games. Hun vant 60 meter og 200 meter under NM i friidrett innendørs 2017, og hun vant også begge disse distansene under Nordisk mesterskap i friidrett innendørs 2017. I EM i friidrett innendørs 2017 nådde hun semifinalen på 60 meter, men fikk der 21. beste tid (7,45), og gikk ikke til finalen. 

Utendørs vant hun 100 og 200 meter under Florø Friidrettsfestival 2017, og hun vant 100 meter i den nasjonale konkurransen under Bislett Games. Norge deltok i First League (nest øverste divisjon) under Lag-EM i friidrett 2017, og Rønningen deltok her både på 100 og 200 meter. Hun kom på sjetteplass på begge disansene, og Norge kom også på sjetteplass i lagkonkurransen, og beholdte plassen sin i First League. I juli deltok hun i U20-EM i friidrett 2017. På 100 meter kom hun på åttendeplass i finalen, og på 200 meter kom hun også på åttendeplass. På 4 x 100 meter stafett kom Norge på fjerdeplass i sitt innledningsheat, og nådde ikke finalen. 

Under NM i friidrett 2017 vant hun 100 og 200 meter, og hun fikk også gull på 1000 meter stafett. Hun vant også 100 og 200 meter i klassen J18/191 under Ungdomsmesterskapet i friidrett 2017. 

### 2018
Rønningen vant 60 og 200 meter under Bærum Indoor Games, og hun vant 60 meter under Örebro Indoor Games. Under NM i friidrett innendørs 2018 vant hun 60 meter med ny personlig rekord på 7,37, og hun vant 200 meter med ny norsk rekord på 23,41 sekunder. Tiden var også den nest beste i Europa hittil i 2018. Hun vant 60 og 200 meter under Nordisk mesterskap i friidrett innendørs 2018, og forbedret der sin personlige rekord på 60 meter til 7,35 sekunder. 

IL Tyrving vant 4 x 100 meter stafett under NM i stafetter 2018, med Rønningen på laget. Hun vant 100 meter under Florø Friidrettsfestival 2018, og fikk sølv på 200 meter. Hun vant 100 meter i den nasjonale konkurransen under Bislett Games, med tiden 11,34, som ikke ble norsk rekord fordi det var for mye medvind (+2,5 m/s). Hun vant også 200 meter, der hun satte ny norsk rekord med tiden 23,27, som var tre hundredeler raskere enn Ezinne Okparaebo gamle rekord fra 2012. 

### 2019
Rønningen startet innendørssesongen 2019 med en sjuendeplass på 60 meter under PSD-Bank Indoor Meeting, og under NM i friidrett innendørs 2019 vant hun 60 meter med tiden 7,42. Hun representerte Norge under Nordisk mesterskap i friidrett innendørs 2019, og fikk der gull på 200 meter og bronse på 60 meter. I mars deltok hun i EM i friidrett innendørs 2019, men ble der slått ut i forsøksheatet på 60 meter. 

Utendørs debuterte hun i Clean Air Games, der hun var med å vinne 4 x 100 meter stafett. Hun deltok i Bislett Games i juni, og vant der 100 meter i den nasjonale delen av stevnet, og hun kom på åttendeplass i Diamond League-løpet på 100 meter. Hun vant 100 meter i seniorklassen under Världsungdomsspelen, og hun deltok i U23-EM i friidrett 2019, der hun nådde semifinalen på 100 meter og 200 meter, og Norge ble slått ut i forsøksheatet på 4 x 100 meter stafett. Hun ble nummer to på 100 meter og 200 meter under NM i friidrett 2019, og i august deltok hun på Norges stafettlag på 4 x 100 meter stafett under Lag-EM i friidrett 2019 (1. divisjon), men de ble diskvalifisert. Hun satte personlig rekord i lengdehopp i september, da hun hoppet 5,92 meter i Tyrvings høstserie.

### 2020
Hun deltok i NM i friidrett innendørs 2020, og fikk der sølv på 60 meter og 200 meter, begge øvelsene ble vunnet av Henriette Jæger. Hun deltok også på IL Tyrvings stafettlag som fikk bronse på 4 x 200 meter stafett. Under Ungdomsmesterskapet i friidrett innendørs 2020 deltok hun i klassen K20/22, og vant der 60 meter og 200 meter. 

Under Junior-NM i friidrett 2020 delok hun i U23-klassen og vant der 60 meter og 200 meter. Hun vant 60 meter under NM i friidrett 2020, og ble nummer seks på 200 meter. 

### 2021
2021-sesongen i friidrett ble redusert på grunn av Koronapandemien, og blant annet ble NM i friidrett innendørs 2021 avlyst. 

NM i stafetter 2021 ble arrangert i Stavanger i mai, og Rønningen fikk der gull på 4 x 100 meter stafett med IL Tyrving, sammen med blant andre Ingvild Meinseth. Norge deltok i førstedivisjon (*first league*) under Lag-EM i friidrett 2021, og Rønningen ble der nummer sju på 100 meter. Under NM i friidrett 2021 skadet hun seg i semifinalen, og løp inn til åttende- og siste plass i sitt heat med tiden 13,80.

### 2022
Rønningen vant 60 meter under NM i friidrett innendørs 2022. Hun representerte Norge under Nordisk mesterskap i friidrett innendørs 2022, og fikk der bronse på 60 meter. 

Utendørs fikk hun gull på 4 x 100 meter stafett under NM i stafetter 2022.

### 2023
I februar deltok hun i Karsten Warholm Invitational 2023, og ble der nummer to på 60 meter, bak Elaine Thompson-Herah. Hun vant 60 meter under NM i friidrett innendørs 2023, og fikk sølv på 200 meter bak Christine Bjelland Jensen. Hun ble tatt ut til å delta i Nordisk mesterskap i friidrett innendørs 2023, og ble der nummer to på 60 meter, kun slått av Julia Henriksson fra Sverige.

Hun ble i 2024 tatt ut til å delta for Norge under EM i friidrett innendørs 2024, men måtte trekke seg grunnet skade. 

## Medaljer i norske mesterskap

## Referanser




## Eksterne lenker
* 
*  Profil hos European Athletics
*  Profil hos Min friidrettsstatistikk